खचाखच जुबिली पार्क
सीनियर एसपी अनूप टी मैथ्यू के आदेशानुसार, जुबिली पार्क की सुरक्षा चौकस कर दी गई थी। पार्क में प्रवेश करने के लिए महिलाओं पुरुषों के लिए अलग गेट बनाए गए थे। पर्याप्त संख्या में महिला पुरुष पुलिस कर्मियों की तैनाती की गई थी। जुस्को के प्रवक्ता राजेश रंजन ने बताया कि सुबह एसएसपी आए थे। सुरक्षा का जायजा लेने के बाद आदेश दिया। ट्रैफिक डीएसपी विवेकानंद ठाकुर भी जुबिली पार्क में मुस्तैद दिखे।
जयंती सरोवर और लेजर शो की खूबसूरती को कैद करने के लिए युवाअों में सेल्फी की होड़
सिटी रिपोर्टर } जमशेदपुर
जुबिली पार्क की आकर्षक विद्युत सज्जा देखने के लिए शनिवार को पचास हजार से ज्यादा लोग पहुंचे। शाम पांच बजे के बाद आम लोगों के लिए पार्क का गेट खोला गया। रंगबिरंगी रोशनी से जगमगाती जुबिली पार्क की खूबसूरती दूल्हन माफिक लग रही थी। हर उम्र वर्ग के लोग शामिल थे। लेकिन बच्चों की संख्या अधिक थी।
पैरेंट्स संग बच्चे पार्क में जमकर उछल कूद मचा रहे थे। उत्साह देखने लायक था। घूमते-फिरते सभी लोग फाउंटेन के पास आकर ठहर जाते थे। रंग-बिरंगी रोशनी में चमकते पानी के साथ सेल्फी लेने की होड़ मची थी। हालांकि इस बार फाउंटेन ने लोगों को निराश भी किया। क्योंकि शुरू होने के कुछ देर बाद तकनीकी कारणों से बंद कर दी गई। दूसरी ओर, पार्क में जमशेदजी नसरवानजी के जीवन पर आधारित एक्जीबीशन की खूबसूरती ने लोगों को आकर्षित किया। इसके अलावा पार्क में लजीज व्यंजन के स्टॉल के पास खड़ा होकर लोगों ने खाने का मजा लिया। वहीं दूधिया रोशनी से सराबोर जयंती सरोवर की खूबसूरती भी लोगों को आकर्षित किया। रात 11 बजे तक पार्क में लोग आते रहे।
जुबिली पार्क में लाइट का नजारा देखने शनिवार को भीड़ उमड़ी। पार्क खचाखच भरा था, लेकिन तीन मार्च की भीड़ आधी थी। संस्थापक दिवस के माैके पर एक लाख से ज्यादा लोग आए थे, लेकिन तीन मार्च की तुलना में शनिवार को आधी भीड़ रही। हालांकि पार्क लोगों से भरा था। शनिवार को गेट पर मौजूद सुरक्षाकर्मकियों के अनुसार, 50 हजार लोग आए। अंतिम दिन भीड़ बढ़ सकती है। जुबिली पार्क की लाइटिंग देखने आईं मानगो की आयशा परवीन ने कहा-वे फाउंटेन लेजर शो देखने पहुंची थीं, लेकिन निर्धारित समय से 45 मिनट बाद फाउंटेन शुरू हुआ। इसके बाद रात आठ बजे दोबारा बंद कर दिया गया। सेल्फी की शौकीन युवाओं का उत्साह खत्म हो गया। धीरे-धीरे लोग लौटने लगे। पोटका से आई अंशु कुमारी ने कहा- मैं काफी उत्साहित होकर फाउंटेन देखने जुबिली पार्क आई थी।
bho_Deva hin_Deva hin_Deva mai_Deva hin_Deva hin_Deva hin_Deva